BAYANAI KAN IMAMANCI
Imam Ali (A.S) yana fada game da alamomin imami (A.S); imami shi ne mafi ilimin mutane, mafi saninsu da halal da haram din Allah, da kuma hakunce-hukunce daban-daban, da umarni da hani, da kuma duk abin da mutane suke bukata [1].
Imami yana da alamomi da yawa: shi ne mafi ilimin… mafi tsoron Allah, mafi juriya, mafi jarumtaka, mafi kyauta, mafi ibadar mutane [2].
Duk wanda ya tsaya matsayin jagoran mutane, dole ne ya fara da koyar da kansa kafin ya koyar da mutane, kuma ya tarbiyyatar da mutane ta hanyar dabi’unsa kafin tarbiyyatar da su da zancensa [3].
B: Kamar yadda muka yi bayanin cewa dole ne imami ya zama ma’asumi kuma mai ilimi, a fili yake cewa samun mai wannan siffofi mafi daukaka da saninsa, ba ya yiwuwa sai ta hanyar Allah masanin komai, kamar yadda Allah yake fada ga Ibrahim (A.S): “Ni mai sanya ka imami –shugaba- ga mutane ne” [4].